पंजाब सरकार गुंडों की पालनहार: संजय सिंह
प्रधानमंत्रीनरेंद्र मोदी द्वारा 25 दिसंबर को किए गए पाकिस्तान दौरे का स्वागत करते हुए संजय सिंह ने कहा कि पड़ोसी देशों से संबंध सुधारना एक अच्छी बात है, परंतु अगर पड़ोसी देशों से संबंध सुधारने हैं तो पहले मोदी अपनी बोली सुधारे। आम आदमी पार्टी के राष्ट्रीय नेता संजय सिंह शनिवार को मेला माघी कांफ्रेंस का जायजा लेने के लिए मुक्तसर पहुंचे थे।
उन्होंने अबोहर हत्याकांड की निंदा करते हुए कहा कि पंजाब सरकार गुंडों की पालनहार है। उन्होंने कहा कि अकाली नेता के फार्म हाउस में दिनदहाड़े भीम टांक नाम के दलित नौजवान का कत्ल किया गया उसके साथी गुरजंट सिंह को अपाहिज किया गया। मुख्यमंत्री उप मुख्यमंत्री पंजाब इस मसले को गैंगवार का नाम देकर जैसे सच्चाई से मुंह मोड़ रहे हैं मुख्य दोषी अकाली नेता को बचाने का प्रयास कर रहे हैं। उन्होंने कहा अब पंजाब सरकार सत्ता पर काबिज अकालियों के जबर जुल्म से पंजाब के लोग पूरी तरह अक चुके सब्र का प्याला छलकने लग पड़ा है जो फरवरी 2017 में राज्य के राजनीतिक नक्शे क्रांतिकारी बदलाव का सूत्रधार बनेगा।
उन्होंने पार्टी वर्करों को अपील की कि वह मेला माघी पर होने वाली पार्टी कांफ्रेंस का सुनेहा घर घर तक पहुंचाएं। उन्होंने कहा कि पार्टी संयोजक अरविंद केजरीवाल मेला माघी में शिरकत करेंगे। आप के प्रांतीय अध्यक्ष सुच्चा सिंह छोटेपुर ने भी बादल सरकार के खिलाफ भड़ास निकाली। आप लीगल सैल पंजाब के कन्वीनर हिम्मत सिंह शेरगिल ने कहा कि पंजाब सरकार लोगों को इंसाफ देने में बुरी तरह फेल साबित हुई है। उन्होंने कहा कि चन्नू में गरीब दलित लड़की को बस नीचे देकर मारने के बाद सरकार ने पीड़ित लोगों प्रति जिस तरह का रवैया अपनाया वह बाबर सरकार के जुल्मों को भी मात दे गया। सदस्य पार्लियामेंट प्रो: साधू सिंह ने कहा कि मेला माघी पर होने वाली आप की कांफ्रेंस जहां पंजाब को नई दिशा देगी वहीं मौजूदा हाकमों की उल्टी गिनती की भी शुरूआत साबित होगी।
यूथ विंग के प्रांतीय संयुक्त सचिव जगदीप सिंह संधू ने पार्टी लीडरशिप को विश्वास दिलाया कि मेला माघी कांफ्रेंस यूथ विंग बड़ी भूमिका अदा करेंगा। इस अवसर पर पार्टी के राष्ट्रीय नेता दुरगेश पाठक, गुरप्रीत सिंह संधू जोन इंचार्ज, बलदेव सिंह आजाद, करनवीर टिवाना, गगनदीप कौर मांगटकेर, जगदीप सिंह काका ने भी संबोधित किया जबकि जगमीत सिंह जग्गा, कैप्टन बलदेव सिंह छिंदा संधू, भुपिंदर सिंह भिंदा, बिल्ला मंडेर, जत्थेदार बख्शीश सिंह, हैप्पी संधू बरकंदी आदि भी उपस्थित थे।
(जसकरन बराड़/ केएल मुकसरी)
आप वर्करों की विशाल बैठक को संबोधित करते हुए राष्ट्रीय नेता संजय सिंह।
hin_Deva hin_Deva hin_Deva hin_Deva hin_Deva npi_Deva awa_Deva